Tilbage i juni faldt der dom i den såkaldte Serritslevsag. Her blev faren idømt en forvaringsdom. En dom, som han straks ankede til landsretten. Nu er datoerne for landsretssagen fastsat. Sagen begynder den 14. november, og fortsætter indtil den 16. december, hvor der efter planen falder dom. I alt er der fastsat 16 retsdage til forløbet. Sagen startede tilbage i februar 2010, hvor familiens ældste datter flygtede fra resten af familien i Serritslev. Under sagsfemstillingen i byretten i Hjørring kom der uhyggelige detaljer frem om, hvordan familiens børn gennem længere tid blev udsat for vanrøgt. Især den ældste datter blev udsat for frygtelige overgreb, hvor hun blandt andet blev tvunget til at have sex med faren, grave sin egen grav og skovle sne i bare tæer. Moren blev idømt fire års fængsel, og også hun ankede sin dom.
Sagen om vanrøgt i Serritslev starter den 14. november.